cyanic-selkie/wikianc huggingface dataset:
Vilhelm den gamle
Biskop Vilhelm den gamle var en av de som i stor grad fremmet helgenkulten til sankt Magnus Orknøyjarl, og skal selv ha gjort seg til vitne for en del mirakuløse hendelser posthum fra den tidligere jarlen. Vilhelm fikk relikviene til sankt Magnus overført til Kirkwall. Han fikk fastsatt at bispesetet ble på dette stedet og med støtte fra jarl Ragnvald Kale Kollson begynte han reisningen av ny katedral her. Det var antagelige av disse grunnene at Vilhelm ble husket i den senere tradisjonen på Orknøyene, både i sagaene og geistlige nedtegnelser som den grunnleggende biskop av Orknøyene. Den første biskop av Orknøyene regnes dog Henrik av Lund (død 1066).
Volkswagen LT
Bremser og Hjul
LT Hadde skivebremser foran og trommelbremser bak. Det var ikke forskjell på bremser avhengig av motorstørrelse, kun avhengig av vekt, for de lette gjelder: Skivene foran har en utvendig diameter på 281mm og 20mm tykke som nye. Innvendig nav på bremseskivene er 87mm frem til april 84 og 91mm etter. Calipperen finnes i 2 utgaver, med og uten ABS sensor.
LT som Camping bil
LT var ganske populær som campingbil. på grunn av bredden som var vesentlig bredere enn både VW T2 og T3 og Mercedes T1, Både som selvinnredet, som fabrikk innredet og med campingpåbygg. Innvendig bredde bak, i kassevogn uten vinduer i vindushøyde fra stålplate til stålplate er 188cm. Westfalia bygde versjonen Sven Hedin. Den hadde et eget høytak lagd av Westfalia. Dette var den første Westfalia både med dusj og toalett og kunne registreres for opptil 6 personer. I 1988 endret denne navn til VW Florida og fikk en del mindre endringer.
Jesse G. James
Fjernsyn
Han deltok på sesong av Donald Trump sin TV-serie Celebrity Apprentice. Han har også en serie med navn Jesse James is a Dead Man, som startet 31. mai 2009, hvor han skal gjøre farlige og vågale stunts og utfordringer. Serien har over to millioner seere.
The Wall Street Journal
I begynnelsen
I 1902 kjøpte journalisten Clarence Barron aksjemajoriteten i selskapet. Avisen opplevde en kraftig opplagsøkning, og på slutten av 1920-tallet var opplaget steget steget fra 7000 til 50 000. Senere ble familien Woodworths avisens utgiver.
Radka Toneff Minnepris
Radka Toneff Minnepris er en norsk utmerkelse, som deles ut hvert annet år til en individuell utøver som virker i Radka Toneffs ånd. Den er per 2017 på 100 000 norske kroner, og forvaltes av Radka Toneff Minnefond med royalty-inntekter fra hennes to utgivelser Fairytales (1982) og Live in Hamburg (1993) på Odin Records.
The House with the Golden Windows
The House with the Golden Windows er en amerikansk stumfilm fra 1916, regissert av George Melford.
Emanuele Clarizio
Liv og virke
Emanuele Clarizio gikk på pavelig gutteseminar og presteseminar i Roma, ved Lateranuniversitetet.Han tok grader i kirkerett, teologi og filosofi.
Torås fort
Fortet ble etter krigen drevet av Kystartilleriet, som primært benyttet det til utdannelses- og kursvirksomhet. I 1999 ble fortet nedlagt og sikret. En av kanonene er demontert, og står nå restaurert på Oscarsborg festning ved Drøbak. De tre andre står fortsatt på Torås fort. To av dem er lukket, den siste, Kanon 1, er åpen, men gjerdet inn.
Syrichthodontus cribratus
Utseende
En middelsstor, bred, halvmatt brunsvart hornbiller. Undersiden er tett kledt med lyse hår. Hannen har et kort, butt horn midt på pronotums forkant, og en rundet grop bak dette. Pronotum er rundet, fint og spredt punktert hos hannen, grovere hos hunnen. Dekkvingene er brede, jevnbrede, med litt uregelmessige punktrader.
Levevis
Larvene utvikler seg under barken på døde trær, mest løvtrær. De ser ut til å leve mest av andre insekter og vokser raskt, utviklingen tar 2-3 måneder. De voksne billene er aktive rovdyr som dreper og spiser andre insekter, men de spiser trolig også en del frukt.
Riihimäki jernbanestasjon
Riihimäki jernbanestasjon (finsk: Riihimäen rautatieasema, svensk: Riihimäki järnvägsstation) er en jernbanestasjon i den finske byen Riihimäki i landskapet Egentliga Tavastland.
Atomlagsdeponering
Prosessen
4) Tømming av reaksjonskammer
Det svenske ostindiske kompani
Tiden før Det svenske ostindiske kompani
Opptakten til Det svenske ostindiske kompani startet allerede hundre år før stiftelsen. I 1626 fikk nederlenderen Willem Usselincx kongelige privilegier av svenskekongen til å danne et handelsselskap. Krig og nødsår satte en stopper for prosjektet, og Usselincxs selskap fikk ikke sendt fartøyer til Asia. Et nytt forsøk ble gjort av pirater som opererte ut fra Madagaskar. Piratene regnet handel med Sverige som et sikrere utkomme enn sjørøveri, og tilbød svenskekongen store økonomiske fordeler. Forhandlinger var i gang mellom partene, da Karl XII ble skutt og drept ved Fredriksten festning. Kongens død satte en stopper for videre forhandlinger.
Slagr
Slagr er en norsk trio dannet i 2003 som spiller musikk med folkemusikalsk utgangspunkt. Trioen vant Spellemannprisen 2015 i åpen klasse for Short Stories.
De røde turbaners opprør
Avslutning
En av de viktigere lederne for De røde turbaner var Zhu Yuanzhang. Først fulgte han Guo Zixing; han giftet seg senere med Guos datter. Etter Guos død ble Zhu lederen for Guos opprørsstyrker.
Ørjar Øyen
Karriere
Øyen har særlig beskjeftiget seg med sosiologiske spørsmål knyttet til økologi og befolkning, samt interaksjon og sosial diffusjon. Mot slutten av sin karriere har Øyen i sitt arbeid vært opptatt av studentutveksling, internasjonalt universitetssamarbeid og forskningsetikk. Han har utgitt bøker som Sosiologien i Bergen (1994), Forskningsetikk i forskerhverdag: Vurderinger og praksis (sammen med Bente Gullveig Alver, 1997), og med medforfatter Berta Dragicevic boken Beyond Frontiers: 30th Anniversary of Inter-University Centre Dubrovnik (2002).
Giancarlo Badessi
Giancarlo Badessi (egentlig Giancarlo Badese, født 21. september 1928 i Lecco, død 6. desember 2011 i Roma) var en italiensk skuespiller.
Bodin kirke
Bilder
Figurer i Bodin kirke.jpg|Statuene av St. Kristoffer, St. Anna, St. Maria, Jesus og St. Nikolas. Image:Gravmæle over Hans Lauritzen Blix (1596 - 1666) (4525119451).jpg|Hans L. Blix' gravstein Image:Bodin kirke orgel.JPG|Orgelet og orgelgalleriet Image:Døpefont Bodin.jpg|Døpefonten Image:Pilefrimskors Bodin.jpg|Pilegrimskors ved inngangen Bodin kyrkje altertavle.jpg|Altertavlen Image:Jesu dåp, Bodin.jpg|Detalj fra altertavlen </Gallery>
Middagsbukta
Stedet er lunt, ved sydlig vind kan det være blikkstille til tross for at bølgene har hvite skumtopper på utsiden av Langåra. Stedet er derfor fortsatt en populær ankringsplass, til tross for at det er anlagt kabler over sundet og mange skilter med «ankring forbudt».
Statsterrorisme
Staten blir gjerne definert som den institusjonen som har «monopol på legitim bruk av vold». I praksis gir dette legitimitet, også i de tilfeller der politi og militærvesen nyttes til undertrykking og massedrap på egne borgere. Ikke-statlige grupper blir stemplet som illegitime dersom de benytter vold, også om de kjemper for en «rettferdig» sak. Sammenlignet med de metodene staten vanligvis kan nytte for å forsvare landet og opprettholde lov og orden, kan statsterrorisme vurderes som misbruk av legitim makt og brudd på menneskerettighetene.
Forskningen på terrorisme kritiseres fra ulike hold for å basere seg på definisjoner av terrorisme som bare inkluderer «de kontrollerte», det vil si ikke-statlige aktører, mens «kontrollørene» – staten og det statlige maktapparatet – blir holdt utenfor. Kritikerne mener begge aktørene må behandles innen samme modell.
Ulvåsa
Ulvåsa, ofte stavet Ulfåsa, er en herregård i Motala kommune i det vestlige Östergötland, sør for innsjøen Boren. Man tror at gården stammer fra 1100-tallet, men første gang gården omtales i skriftlige kilder, er på 1300-tallet, da den går under navnet Vlwasum. Ulvåsa har ligget på tre ulike steder opp gjennom tidene. Den første var det stedet som i dag kalles Birgittas udde, det andre der man finner Brittås, og så der det ligger nå.
Egersundsposten
Historie
Etter et halvt år ble Egersundsposten overtatt av Rasmus Pedersen Ohme fra Stavanger. Avisen kom ut to ganger i uka og inneholdt til å begynne med ikke så mye lokalstoff, fordi redaktøren ikke hadde nok ressurser til å få med seg alt som skjedde i byen.
Antonella Del Core
Antonella Del Core (født 5. november 1980) er en italiensk volleyballspiller. Hun representerte landet sitt under Sommer-OL 2012 i London, der laget hennes røk ut i kvartfinalen.
Hidra kirke
Historikk
Ifølge Ringard ble det allerede i 1060 oppført en liten steinkirke i Kirkehavn på Hidra. Hidra kirke var tidligere under Sogndal i Dalane (etter svartedauden mistet trolig Hidra rett til egen prest ), og det var ofte messefall på grunn av lang og besværlig reise fra Sokndal. Fra 1746 var det fastboende kapellan på Hidra. I 1820 ble Flekkefjord eget prestegjeld med Hidra som anneks, og i 1824 ble Flekkefjord og Hidra overført fra Dalane til Lister prosti. Den forrige kirken var av treverk og i dårlig stand og ble revet i 1852, det er uklart om dette var en kirke fra middelalderen. Rester av altertavlen i den forrige kirken og tavlen ble trolig laget av Pieter Reimers på 1600-tallet.
Ingunn Øien
Hun vant europacupen individuelt i 2007. I tillegg vant hun sølv i 2000 og bronse i 2004, og hun var med på å vinne lag-sølv i 1996. Hun var med på å vinne VM-sølv for lag i U23-klassen i 1996.
Lana Parrilla
Lana María Parrilla (født 15. juli 1977 i Brooklyn i New York i USA) er en amerikansk skuespillerinne, kjent for sitt arbeid i Once Upon a Time, Boomtown, Swingtown, Spin City og Spiders. Hun hadde også en gjesteopptreden i den tredje sesongen av hit-serien Lost i rollen som Greta.
Cupcake
Topping
Det som ofte skiller cupcakes fra muffins er den søte toppingen som ofte påføres i mengder, både for smakens og dekorasjonens skyld. Det finnes forskjellige varianter i bruk, men de tre hovedvariantene er glasur, frosting og icing.
Bogislav Friedrich Emanuel von Tauentzien
Liv
Etter folkeslaget ved Leipzig tvang han Torgau til kapitulasjon den 26. desember og tok angivelig Wittenberg med storm i natten fra 13. til 14. januar. Som takk for sine fortjenester mottok han ærespredikatet von Wittenberg, en våpenforbedring og storkorset av Jernkorset av kongen. I virkeligheten hadde Tauentzien ikke vært til stede ved Wittenberg i det hele tatt, og byen ble inntatt av hans underordnede, generalløytnant Leopold Wilhelm von Dobschütz, som senere ble guvernør i Dresden.
Maria Larssons evige øyeblikk
Handlingen
Filmen handler om Maria Larsson (Maria Heiskanen) som i begynnelsen av 1900-tallet vinner et kamera på et lotteri. Med en fyllik til mann (Mikael Persbrandt) og en stadig voksende barneskare tvinges hun samtidig å kjempe for et anstendig familieliv, med kameraet gjemt og glemt. Når hun går for å pantsatte den møter hun den danske fotografen Sebastian Pedersen (Jesper Christensen) og hennes liv tar en ny venning.
Baruch de Spinoza
Spinoza viste betydelig vitenskapelig begavelse, men bredden og viktigheten i hans arbeid ble ikke fullt forstått før etter hans død. Hans magnum opus, hans fremste verk, utgitt posthumt, er Ethica («Etikken»), hvor han gikk imot Descartes' sjel-legeme-dualisme. Det skaffet ham anerkjennelse som en av de viktigste bidragsytere til Vestens filosofi. Filosofen Hegel uttalte om alle samtidige filosofer at «Du er enten spinoziker, eller ikke filosof i det hele tatt.»
Biografi
Spinoza forsøkte å studere Bibelen lidenskapsløst. Utfallet av denne tilnærmingen var at han blant annet daterte mange av bøkene i Det gamle testamente senere enn hva som var tradisjonell oppfatning. Spinozas arbeider regnes som en forløper til bibelkritikken.
Avvisning av dualismen
Det finnes også en annen god cartesisk grunn til at det må være slik, mener Spinoza. Descartes hadde definert substans som det som ikke trenger noe utenfor seg selv for å eksistere. Men Spinoza pekte på totaliteten av alt som eksisterer, er det eneste som ikke har noe utenfor seg selv. Innen denne helheten må man forklare alt det man ønsker å forstå.
Spinoza utleder at våre forklaringer i hvert fall til en viss grad er slik at man knytter ting sammen med andre ting. Den eneste enheten hvor dette ikke gjelder eller kan være tilfelle, er totaliteten av alt. Den må ganske enkelt være i og for seg selv, uten å være forklart ved noe annet, uten forbindelse med noe annet, for noe annet eksisterer ikke.
Gud er verden
Med dette sikter Spinoza til hvordan han anser menneskene for å både være våre fysiske legemer, men vi er også våre sjeler, og dette er ikke to forskjellige enheter, de utgjør en og samme person. Det er som om legemet er sjelens ytre form, som det heter i et gammelt jødisk uttrykk.
«Etikken»
Den euklidiske grunnstrukturen i et verk av slikt omfang, gjør lesningen relativt vrien. Sannheten er at de fleste av de logiske slutningene bare følger hvis leseren godtar visse antagelser som var vanlig å akseptere på Spinozas tid, men som det ikke lengre er vanlig å godta, som for eksempel at Guds eksistens er selvinnlysende.
Også en omstridt skikkelse
Hans skildring av eksistensens natur kan sies å behandle de fysiske og mentale universene som to ulike og parallelle underunivers som verken overlapper eller samhandler med hverandre. Denne formuleringen er en historisk signifikant panpsykisk løsning på kropp og sjel-problemet som er kjent som nøytral monisme.
Egersund kirke
Bygningen
I 1785–88 ble kirka ombygget av den tyske tømmermannen Ludvig Feyling, som blant annet hevet taket, bygget inngangspartiet mot sør og lagde en ny prekestol, som ble montert utenpå den gamle. I 1940 ble den originale prekestolen oppdaget bak den nye og satt i stand. Årstallet 1583 er skåret inn i døpefonten, og selv om det er usikkert om den er så gammel, er det den eldste gjenstanden i selve kirken. Altertavla er fra 1607, og ble gitt til kirka fra lensherren Jørgen Kaas og hustruen Mette Banner. Altertavla er malt og signert av stavangermaleren Peter Reimers.
Bryant Park
Bryant Park er en park i New York. Den nær 40 mål store parken er avgrenset av femte og sjette aveny mot øst og vest, og av 40. og 42. gate mot sør og nord i Manhattans Midtown-distrikt. Bryant Park er del av New York City Department of Parks and Recreation, men administreres av Bryant Park Corporation, et ikke-kommersielt foretak.
Misjonsmarka
Blokkene på Misjonsmarka
Valget av boligtype ble foretatt etter diskusjon både i pressen og i det politiske miljøet om hva byen burde satse på, og etter at det hadde vært arrangert studietur til Guldheden i Göteborg, som sto som et forbilde for moderne boligbygging i Norden.
Carolina Costagrande
Carolina Costagrande (født 15. oktober 1980) er en italiensk volleyballspiller. Hun representerte landet sitt under Sommer-OL 2012 i London, der laget hennes røk ut i kvartfinalen.
Ilze Juhansone
Juhansone har vært rektor ved en yrkesskole og arbeidet i ledelsen ved flyktningekontoret i Riga. Hun var fra 2003 til 2004 jurist ved Latvias representasjon i EU og ble i 2004 statssekretær i Latvias justisdepartement. Fra 2008 til 2011 var hun direktør for EU-saker i Latvias utenriksdepartement og fra 2011 til 2015 ambassadør til EU. Hun ble visegeneralsekretær i Europakommisjonen i 2015.
St. Kilda (Skottland)
St. Kilda (skotsk-gælisk: Hiort) er en vulkansk isolert øygruppe, med sine spektakulære landskap, skotsk øygruppe i Nord-Atlanteren 64 km vest-nordvest for øya North Uist. De utgjør de vestligste øyene i Ytre Hebridene i Skottland. Den største øya innenfor øygruppen St. Kilda er Hirta, som har de høyeste klippene mot havet i Storbritannia. De tre andre øyene Dùn, Soay og Boreray er også benyttet for beitemarker og jakt på sjøfugl. Øyene er administrert som en del av det lokale myndighetsområdet Comhairle nan Eilean Siar (Harris i de Ytre Hebridene). Totalt er landmassen på ca. 8,55 km², mens hele arealet inkludert både land og hav, er på 225 km². I sommerhalvåret arrangeres det dagsturer til hovedøya fra Harris.
Forhistorie
Arkeologer som har arbeidet på øygruppen i tidsrommet mellom 2017 og 2019 har bekreftet bosettelse så langt tilbake som for 2000 år siden. Funn omfatter keramikk fra jernalderen og en del potteskår som kan være fra bronsealderen. Direktøren for prosjektet fortalte til BBC News at arbeidet «avslørte at den østlige enden av Village Bay på St Kilda var bosatt rimelig sterkt i løpet av jernalderen, skjønt ingen strukturer fra bygninger har blitt funnet.
1200- til 1700-tallet
Coll MacDonald fra Colonsay angrep og herjet Hirta i 1615, fjernet 30 sauer og en mengde med bygg. Deretter fikk øyene et omdømme for overflod. På den tiden da Martin besøkte øyene i 1697 var befolkningen på 180 individer og forvalteren reiste med et selskap på opp til 60 personer som han «valgte fra de mest ’skrale’ blant hans venner på naboøyene, og dette antallet tok han periodisk til St. Kilda for å nyte det nærende og rikelige, om enn primitive, kosten på øya, og således bli gjenopprettet til deres vanlige helse og styrke.»
Livsførsel
De fleste moderne kommentatorer føler at det dominerende temaet for livet på St Kilda var isolasjon. Da Martin Martin besøkte øyene i 1697, var den eneste måten å gjøre reisen på via åpen båt, noe som tok flere dager og netter med roing og seiling over åpent hav og bortimot umulig om høsten og vinteren. I henhold til en dagbokskribent på St Kilda i 1908, kunne det oppstå harde stormer når som helst mellom september og mars. Moderne nedtegnelser fra National Trust for Scotland rapporterer om storm og uvær for 75 dager i året med høyeste vindmålinger på rundt 144 mph (125 knop) mens høyeste bølgetopper på den skotske vestkysten har blitt målt til 16 meter.
Kosthold
En annen betydelig trekk ved livet på St Kilda var kostholdet. Øyboerne holdt sauer og noen kyr, og var istand til å dyrke en begrenset mengde av avlinger bestående av bygg og poteter på jorddrenert land i Village Bay; på mange måter kan øyene bli vurdert som en stor gård med blandet jordbruk. Samuel Johnson rapporterte på 1700-tallet at på St Kilda ble det framstilt «små oster» fra sauemelk. Øyboerne unngikk fiske på grunn av de store bølgene og de uforutsigbare værforholdene. Øyboerne fisket fra klippene og organiserte fisketurer i sine båter fra tid til annen, men det var sjeldne tilfeller.
Daniel Danielsen (1894–1980)
Han var sønn av bonde og kjøpmann Jacob Danielsen og hustru Anna Elisabeth Johansen. Faren var av bondeslekt fra Kvívík og Tjørnuvík, mens moren var datter av klokkeren i Sørvágur. Selv var han bare 13 år da han ble kirketjener i Kvívík. Han var også organist i tre år. Han drog som ung til sjøs og fisket ved Island. Deretter gikk han folkehøyskole i Vrå og lærerseminar i Ranum i Danmark. Danielsen vendte tilbake til Færøyene i 1915 som førstelærer i Sørvágur, Bøur og Gásadalur, fra 1918 bare i Sørvágur. Han ble også klokker og organist. Han giftet seg med Olga Zachariassen fra Bøur. Han avgikk med pensjon fra lærerstillingen i 1964, men fortsatte som klokker, noe han var i nærmere 70 år.
Han var utnevnt til ridder av Dannebrogordenen.
Malthodes fuscus
Utseende
Malthodes fuscus er mellom 3,3-4,5 mm lang og er en langstrakt bille, bakkroppen er jevnt smal bakover. Palpenes (munnføtter) endeledd er smalt og ovalt litt tilspisset, ikke knivformet. Kjevenes innside har flere mindre (korte) tenner. Antennens tredje ledd er tydelig lengre enn det andre leddet. Antennene er festet nært inntil fasettøynenes innside, hodet generelt langt framover (sett ovenfra) og stikker lengre frem enn fasettøynene. Det vil si at hodeformen er mer sirkelformet, sett ovenfra. Brystskjoldet har en markert sidekant bare helt foran ved framhjørnene. Dekkvingene har en gul flekk i spissen og er kortere enn bakkroppen, slik at de siste leddene synes.
Psykosomatikk
Psykosomatisk medisin innebærer samarbeid for behandling og utredning mellom ulike medisinske spesialiteter, som psykiatri, psykologi, nevrologi, kirurgi, gynekologi, pediatri og dermatologi.
Kim Andersson
Kim Andersson (født 21. august 1982) er en svensk håndballspiller som spiller for klubben KIF Kolding. Han representerte landet sitt under Sommer-OL 2012 i London, der han tok sølv med det svenske landslaget. Han spiller for tiden (sesongen 22/23 for Ystad.
Spike Jonze
Adaptation
Jonzes neste jobb ble Adaptation med Nicolas Cage i hovedrollen. Manuskriptet var nok en gang skrevet av Charlie Kaufmann, og handler om manusforfatteren «Charlie Kaufmann» som sliter med å adaptere en bok til film, fordi boken ikke har et vanlig plott. Også denne filmen fikk strålende kritikk, og av 193 anmeldelser Rotten Tomatoes har målt, er 91% av dem positive.
Til huttetuenes land
Universal fikk først tilbud om filmen, men takket nei på grunn av manuskriptet. De syns det manglet et lettfattelig plott i manuset, og var dessuten redd filmen ville bli for dyr. Warner Brothers valgte å kjøpe filmen, og filmingen begynte september 2006 nær Melbourne, Australia. I desember ba Jonze om mer penger til ytterligere filming, men ble bedt om å lage en «director's cut». Den ble vist i september 2007, og gjorde sjefene i Warner Brothers bekymret. Den var «for treg» og «for intens for barn». En blogger som var på en test-visning skrev at filmen ikke var for små barn. I løpet av de neste månedene var uenighetene mellom studio og regissør så store at ryktene gikk om at Jonze ville få sparken. De kom til enighet i mars 2008, etter at Jonze skrev et revidert manus, der han fjernet én scene og la til to. Studioet ga ham pengene til å avslutte filmen.
Engbiller
Levevis
Larvene lever i jorden. Man regner med at larvene til underfamilien Dascillinae spiser røtter. Underfamilien Karumiinae ser ut til å være knyttet til termitter, og man tror at larvene lever i eller ved termittenes underjordiske reir. De voksne billene kan være vanlige på blomsterenger om sommeren, de flyr gjerne i solskinn. Den norske arten kan finnes ganske langt til fjells, og av og til kan man finne dem tallrikt på snøfonner, der de trolig har blitt blåst ut.
Mikhail Borodin
Borodin gikk inn i bolsjevikpartiet i Russland i 1903. I 1907 ble han arrestert, og i 1908 valgte han å dra til USA. Mens han var der gikk han på Valparaiso University. I 1918, etter oktoberrevolusjonen, vendte han tilbake til fedrelandet og fikk arbeid i utenriksdepartementet. Fra 1919 til 1922 virket han i Mexico, USA og Storbritannia som agent for Komintern.
Daisy Gatson Bates
Skolestriden i Little Rock
Daisy og L.C. Bates hadde vært medlemmer av borgerrettsorganisasjonen National Association for the Advancement of Colored People (NAACP) sia de kom til Little Rock. Oppslutninga om organisasjonen økte etter krigen, og den blei radikalisert. Svarte soldater hadde sloss og ofra liv og helse for USA, og det virka da ekstra urimelig å komme hjem og bli møtt med diskriminering og vold. I 1952 blei Daisy valgt til leder for NAACP i Arkansas.
Omfanget av protestene blei imidlertid svært mye større enn forventa. Guvernør Orval Faubus nekta elevene å begynne på skolen «av sikkerhetsgrunner», og han stasjonerte ut Nasjonalgarden for å hindre dem adgang. Som mottrekk sendte president Dwight D. Eisenhower inn hærstyrker for å få gjennomført høyesteretts beslutning om integrering. Elevene fikk gjennomført skoleåret, men heile tida under utstrakt fysisk og psykisk mobbing. Utenfor skolen var det stadige voldsomme demonstrasjoner, og det kom trusler om lynsjing av de involverte og om bombing av deres hjem.
Seinere virke
I 1986 kom The Long Shadow of Little Rock ut på nytt. Den fikk litteraturprisen American Book Award. Det var første gang en nyutgivelse mottok prisen.
Lucasiansk professor i matematikk
Lucasiansk professor (i matematikk) eller innehaver av den lucasianske lærestol (i matematikk) (engelsk: Lucasian Chair of Mathematics) er tittelen som følger det matematiske professorat ved Universitetet i Cambridge. Professoratet ble opprettet i 1663 av Henry Lucas, som var Universitetet i Cambridges medlem av det britiske parlamentet, og offisielt etablert av Karl II av England 18. januar 1664. Isaac Barrow ble den første lucasianske professor i matematikk, etterfulgt av Isaac Newton i 1669.
Jonas Källman
Jonas Källman (født 17. juli 1981) er en svensk håndballspiller som spiller for klubben Atlético Madrid. Han representerte landet sitt under Sommer-OL 2012 i London, der han tok sølv med det svenske landslaget.
Brenselsferie
Brenselsferie var ekstraordinære skoleferier i Norge under andre verdenskrig. Under disse var landets skoler stengt slik at myndighetene kunne spare brensel, som det til tider var knapphet på under den tyske okkupasjonen.
Sveitsisk Superliga 2018–2019
Playoff nedrykk
Niende plasserte møtte Aarau, andreplassen i Challenge League 2018–19.
Kamp 2
Xamax vant på straffer etter å ha spilt 4–4 sammenlagt og blir dermed værende i Sveitsisk Superliga.
Artur Schnabel
Artur Schnabel (født 17. april 1882 i Biala i Galizien i Østerrike-Ungarn og senere del av Polen, død 15. august 1951 i Axenstein ved Vierwaldstättersee i Sveits) var en østerriksk-amerikansk pianist, komponist og pedagog, kjent som en av århundrets fremste tolkere av Beethoven og Schubert. Hans verker var inspirert av Arnold Schönberg.
Edvard Alme
Johannesen var født i Bergen, men slekten hans var fra Hafslo i Sogn. Han var med i Vestmannalaget alt fra stiftelsen i 1868, og var formann i laget fra 1879 til 1908. Fra 1879 var han også redaktør for «Fraa By og Bygd». Som forfatter oversatte han verdenslitteratur til nynorsk under pseudonymet «Edvard Alme». Blant oversettelsene var The Merchant of Venice av Shakespeare og en rekke Shakespeare-sonetter, Hermann und Dorothea av Goethe og dikt av Byron, Schiller og Burns. I 1909 sto han for utgivelsen av Henrik Krohns skrifter. Han bidro også til å få utgitt bøker av nynorskforfattere, foruten at han sto for trykkingen av lærebøker på nynorsk.
Hægebostad kirke
I Inwood, USA, satte norske utvandrere opp en kirke som det kalte Hægebostad.
Uroens bokhandel
Uroens bokhandel var et litteraturformidlingstiltak i form av en pop up-bokhandel som kun solgte én bok, Uroens bok av den portugisiske forfatteren Fernando Pessoa.
Acer mazandaranicum
Acer mazandaranicum ble ikke vitenskapelig beskrevet før i 2008 og er bare kjent fra et område sør for Sari i den iranske provinsen Mazandaran. Den vokser i fuktige tåkeskoger 1500–1900 moh. sammen med orientbøk, agnbøk, tarmvriasal, storlind og alm. Arten er nærmest beslektet med balkanlønn (Acer hyrcanum), men de to vokser aldri sammen. Balkanlønn er lyskrevende og kan ikke vokse i mørk skog. Acer mazandaranicum vokser derimot av og til sammen med tyrkerlønn (Acer cappadocicum) og Acer velutinum.
Galloway (Texas)
Historie
Etter den andre verdenskrig ble elevene ved skolen slått sammen med elevene i Carthage, noe som forhindret noen vekst i Galloway. På 1960-tallet hadde byen likevel fått en stor nok befolkning til å opprettholde en kirke, et samfunnshus, og flere mindre butikker. Byen har på begynnelsen av 2000-tallet bestått av en spredt jordbruksbefolkning, som ved folketellingen i 1990 besto av 71 innbyggere, og dette antallet var det samme i 2000.
Jakob (stamfar)
Jakobs stige
På veg fra Beer-Sjeba og i nærheten av Luz på veg til Harran fikk Jakob i en drøm en visjon om en stige, eller en trapp, som nådde helt opp til himmelen med engler som gikk opp og ned langs den. Han hørte Guds stemme som gjentok mange av velsignelsene av ham og stemmen kom fra toppen av stigen: «Jeg er Herren, din far Abrahams og Isaks Gud. Den jorden du ligger på, vil jeg gi til deg og din ætt.»
Jakob tilbake i Kanaan
Jakob reiste med sin familie og sine flokker over vadestedet Jabbok om natten, gikk deretter tilbake etter sine eiendeler og ble alene i samkvem med Gud. Der dukket det opp en mystisk vesen: en «mann» i henhold til Første Mosebok 32:24, 28; eller «Gud» i henhold til Første Mosebok 32:28, 30, Hosea 12:3, 5; eller en «engel» i henhold til 'Hosea 12:4. Han hadde brytekamp med dette vesenet til daggry kom, og da vesenet innså at han ikke greide å overmanne Jakob, ga han Jakob et slag over hofteskålen, slik at hoften gikk ut av ledd. Av den grunn haltet Jakob mens han gikk. På grunn av dette «er det slik den dag i dag at israelittene ikke spiser muskelen over hofteskålen». Denne hendelsen er grunnlaget for mitzva, påbudet om fjerne urene deler av kjøttet. Dette var også hendelsen hvor Jakob fikk et nytt navn: «Du skal ikke lenger hete Jakob. Israel skal være navnet ditt, for du har kjempet med Gud og mennesker og vunnet.» Jakob ba den andre si sitt navn, men svarte ikke. Etterpå døpte Jakob/Israel stedet til Penuel, hebraisk, Penuw`el eller Peniy`el, i betydningen «Guds ansikt», således hevdet han at «Jeg har sett Gud ansikt til ansikt og overlevd».
Historisk korrekthet
Arkeologi kan i liten grad bekrefte fortellingene om patriarkene, inkludert fortellingen om Jakob. The Bible Unearthed (2001) av Israel Finkelstein og Neil Asher Silberman er det forfatterskap som mest konsekvent har avvist de patriarkalske fortellingene som historiske, og dermed også utvandringen til Egypt. Således har det heller ikke vært en utvandring ved Moses og en erobring av Kanaan, ettersom det ikke kan påvises av arkeologi. Tvert imot synes jødene være bare én av flere kanaanistiske stammer som alltid har vært i Kanaan og noen stamfar som Jakob finnes det intet historisk belegg for har eksistert.
Walter William Curtis
Hjelpebiskop i Newark
Pave Pius XII utnevnte ham den 27. juni 1957 til hjelpebiskop av Newark og titulærbiskop av Bisica. Erkebiskopen av Newark, Thomas Aloysius Boland, bispeviet ham 24. september samme år; medkonsekratorer var biskopen av Paterson, James Aloysius McNulty, og biskopen av Trenton, George William Ahr.
Thornicroftsjiraff
Varianten særpreges av løvlignende flekker mot en beige eller kremgul bakgrunn. Både innsiden av lemmene og lemmene nedenfor hasene har flekkmønster. Dominante hanner blir gjerne mørkere i utfargingen. Ifølge Giraffe Conservation Foundation overlever færre enn 1 500 individer i dag, hvorav cirka 800 (GCF 2010) i en enkelt populasjon.
Acer caesium
Den er et løvfellende tre som blir opptil 25 m høyt. Barken er grå. Bladstilken er glatt, 10–15 cm lang og grønn med purpurskjær. Bladene er 11–21 cm lange og 11–14 cm brede med hjerteformet grunn og 5, mer sjeldent 3, fliker. Bladranden er sagtannet, og flikene er tilspisset. Blomsterstanden er en endestilt halvskjerm med gulgrønne blomster. Frukten er en glatt, 4–5,5 cm lang samara.
Chris Dobson
Christopher Martin «Chris» Dobson (født 8. oktober 1949, død 8. september 2019 ) var en britisk kjemiker og professor ved University of Cambridge.
Poyntings vektor
Matematisk utledning
tar da resultatet formen
Trygve Ingebretsen
Totalt fikk Ingebretsen ca. 60 skipremier på slutten av 1920- og i begynnelsen av 1930-årene, flere av disse var i landsrenn. Han vant også mange løp i orientering, og var på Oslos bylag. Senere var han aktiv i VIF-miljøet som ski-oppmann og medlem av orienteringsutvalget. Ingebretsen ble tildelt Vålerengens Idrettsforenings fortjenstmedalje i 1938.
Edvard Befring
Virke
Befring har dominert norsk pedagogikk og lærerutdanning gjennom 1970-, 1980- og 1990-tallet, og har gjennom 35 år utdannet lærere, skolebyråkrater, pedagoger, spesialpedagoger og forskere. Hans bøker har vært pensum på alle landets universiteter og lærerskoler, og han har ledet en rekke offentlige utvalg.
Barbara Villiers, 1. hertuginne av Cleveland
Hun ble gift 14. april 1659 med Robert Palmer (1634–1705), den senere jarl av Castlemaine. Paret ble separert i 1662 rett etter at hun hadde fått en sønn. Ekteparet skilte seg aldri.
Barbara Palmer fikk seks barn med Karl II:
Lothar Bisky
Karriere
Fra 1980 til 1986 arbeidet han som dosent ved Akademie für Gesellschaftswissenschaften beim Zentralkomitee der SED. I 1986 ble han professor for film- og fjernsynsvitenskap og rektor i høyskolen Hochschule für Film und Fernsehen (HFF) i Potsdam.
Norsholm
Norsholm er et tettsted i Norrköping kommune i Östergötlands län i Östergötland i Sverige. Det ligger cirka 15 kilometer sørvest for Norrköping. I 2010 hadde tettstedet 615 innbyggere.
Henry FitzRoy, 1. hertug av Grafton
Da kong Jakob II ble kronet var Grafton blitt Lord High Constable av England. I opprøret til hertugen av Monmouth kommanderte han de kongelige tropper i Somerset, men senere var han med hertugen av Marlborough, og gikk sammen med Vilhelm av Oranien for å erstatte kongen i Den ærerike revolusjon i 1688.
En nedtegnelse om buddhistisk praksis sendt hjem fra det sørlige hav
En oversettelse til engelsk ble først gitt i A record of the Buddhist religion as practised in India and the Malay Archipelago av Junjiro Takakusu i 1896.
Villdyrets hevn
Handling
Dawson City er tyrannisert av Beauty Smith som eier saloon, store og bank. Scott kommer dit for å skrive om stedet. Han og vennen Jansen, representant for regjeringen, ordner opp og tar seg av en liten indianergutt hvis far blir drept av Smith's folk. Ulvehunden White Fang er guttens venn.
Rinus van den Berge
Marinus «Rinus» van den Berge (født 12. mars 1900 i Rotterdam, død 23. oktober 1972) var en nederlandsk friidrettsutøver som deltok i de olympiske leker 1924 i Paris.
Harem (TV-serie)
Harem er en norsk reality-TV-serie som gikk på TV3 i 2001. Her skulle fire damer kunne velge mellom 18 mannlige deltakere. I hver episode måtte to menn som ikke vant kvinnenes gunst reise hjem. Vinnerparet ble kåret i en direktesendt finale. Målet var at deltakerne skulle finne den store kjærligheten. Handlingen var lagt til luksuriøse omgivelser på Maldivene. Programleder var Mia Gundersen.
Om serien
Serien ble innspilt i løpet av i tre og en halv uke i september 2001. 200 menn hadde søkt om å få være med og dobbelt så mange kvinner.
Serien fikk dårlig mottakelse av Dagbladets anmelder som mente premieren var «drepende langdryg». Aftenpostens anmelder beskrev hele opplegget som teit.
Chorodecta
Chorodecta er en slekt av biller som tilhører familiegruppen bladbiller (Chrysomelidae).
Daudi Ballali
Han jobbet for Tanzanias bank fra 1967 til 1976, før han begynte hos IMF, der han jobbet i 20 år fra 1979 til 1997. Fra 1997 til 1998 var han økonomisk rådgiver for president Benjamin Mkapa.
Falklandskrigen
Konflikten har hatt stor ettervirkning både i Storbritannia og i Argentina, og den har vært tema for en rekke bøker, artikler, filmer og sanger. Patriotismen var rådende i Argentina, men resultatet førte til store protester mot det sittende militærstyret og fremskyndte dets fall. I Storbritannia ble den konservative regjeringen med Margaret Thatcher som statsminister gjenvalgt året etter, godt støttet av utfallet av krigen. Den kulturelle og politiske konsekvensen av konflikten har vært mindre i Storbritannia enn i Argentina, hvor den er et stadig tilbakevendende diskusjonstema.
Bakgrunn
Suverenitetsspørsmålet blusset opp igjen i andre halvdel av 1900-tallet. Argentina så etableringen av FN som en mulighet til å fremme sin sak for resten av verden. Ved signeringen av FN-pakten i 1945, forbeholdt Argentina seg både retten til suverenitet over øygruppen og retten til å gjenerobre dem. Storbritannia besvarte dette med å stille krav om lokal folkeavstemning vedrørende eventuell britisk tilbaketrekning. Samtaler mellom britiske og argentinske utenriksdelegasjoner ble ført i 1960-årene uten særlige resultater. Et av hovedproblemene i forhandlingene var at de om lag 2 000 innbyggerne, de fleste av britisk avstamming, foretrakk at øyene skulle forbli britisk territorium.
Marek Pakosta
Han representerte Tsjekkia under Sommer-OL 1996 i Atlanta, hvor han ble nummer 13.
Jesus College (Cambridge)
Da Jesus College ble grunnlagt i 1496, bestod det av bygninger som var tilknyttet nonneklosteret – kapellet, klosteret, nonnenes refektorium og priorinnens tidligere bolig. Disse bygningene utgjør fremdeles kollegiets kjerne, og er med på å gi Jesus College sin særpregede atmosfære.
Camilla Granlien
I januar 2008 kom Camilla Granlien Bands CD Jarnnetter (ta:lik records). CD-en fikk terningkast 6 i VG, 5 i Dagbladet og Aftenposten. Tekstene var skrevet av Loms-dikterne Tor Jonsson og Olav Aukrust, og melodiene var tradisjonelle folkeviser og nykomponerte viser av Camilla Granlien og Anders Røine.
I 2019 kom plata "Jeg går i tusen tanker" med Jo Skaansar på kontrabass, Andreas Utnem på piano og Helge Norbakken på trommer. Plata består av sanger hentet fra Folkemusikkarkivet på Glomdalsmuseet og er skrevet ned rundt om i Hedmarken fra midten av 1800-tallet til slutten av 1900-tallet. Utgitt på ta:lik records.
Rico Roman
Rico Roman (født 4. februar 1981 i Portland i Oregon) er en kjelkehockeyspiller fra USA. Han har to paralympiske gullmedaljer i kjelkehockey for USA, og et VM-gull.
Idrettskarriere
USA vant begge World Sledge Hockey Challenge-turneringene i 2016, og de vant også Stillehavsmesterskapet i kjelkehockey (IPC Pan-Pacific Championship) i 2016. USA fikk sølv i VM i kjelkehockey 2017, og vant World Sledge Hockey Challenge 2017.
I 2018 deltok han i Turin Para Ice Hockey International Tournament, som USA vant. Han representerte USA under Paralympiske vinterleker 2018 i Pyeongchang. USA vant der finalen 2-1 over Canada.
Tom Chorlton
Han fikk sin debut for de røde 24. september samme år, i bortekampen i 2. divisjon mot Lincoln på Sincil Bank. Liverpool vant forøvrig kampen 2-0 etter to mål av Sam Raybould. Chorlton fikk sine 2 første mål litt over en måned senere, 29. oktober i hjemmekampen på Anfield mot Grimsby. Liverpool vant kampen hele 5-0.
Chorlton gikk mye ut og inn av laget i sine første år i klubben. I sin første sesong spilte han kun 12 kamper, men han hadde spilt nok kamper til å motta seiersmedaljen for Liverpool-seieren i 2. divisjon i sesongen 1904/1905. De tre påfølgende sesongene spilte han kun 27 kamper.
Roberto Lopes da Costa
Han representerte Brasil under Sommer-OL 1996 i Atlanta, hvor han ble nummer 9.
Sørafrikansk sjiraff
Varianten særpreges av tette, svakt avrunda flekker, noen med stjernelignende forlengelser, mot en off-white bakgrunn. Både innsiden av lemmene og lemmene nedenfor hasene er har flekkmønster. Den er en av de mest vanlige av de ni underartene, og regnes ikke som truet. Ifølge Giraffe Conservation Foundation overlever færre enn 12 000 ville individer i dag.
Britomartis (sommerfugl)
Britomartis er en slekt av glansvinger som tilhører underfamilien stjertvinger (Theclinae).
Wolverine (Michigan)
Wolverine er en liten landsby i Cheboygan County i den amerikanske delstaten Michigan. Innbyggertallet var 359 ved siste folketelling (2000). Landsbyen ligger spredt bosatt i det sørvestre hjørnet av Cheboygan County, og mesteparten ligger innenfor Nunda Township, dog ligger en mindre del av nabokommunen Wilmot Township. Den ligger ved Interstate 75, rundt 31 km nord for Gaylord, og 15 km sør for Indian River, og omtrent 54 km sør for Mackinac Bridge.
Upolitisk liste (Hitra)
Upolitisk liste støttet Upolitisk liste for Fjellværøy/Ulvøy sitt hovedkrav om at Hitra kommune skulle prioritere Fjellværøyforbindelsen før Hitratunnelen i byggeprosjektet Fastlandsforbindelsen Hitra–Frøya.
Falklandsøyene
Navnet
Det spanske navnet på øygruppen, Islas Malvinas, er avledet av det franske navnet Îles Malouines som øyene fikk av de første kjente bosetterne – sjøfolk og fiskere fra Saint-Malo i Bretagne.
Flora og fauna
Tilsammen teller floraen på Falklandsøyene 278 arter, hvorav 164 er registrert som naturlig forekommende og 13 er endemiske. Store deler av øyene er dekket med utallige gressarter – for det meste starr, rapp og kløver. Den tuedannende rapparten tussokgress (poa flabellata) kan bli over to meter høy og vokser i opptil 300 meter brede belter langs kysten, men overbeiting og introduksjon av fremmede plante- og dyrearter har redusert forekomsten kraftig. Det subantarktiske klimaet tillater bare veksten av små, opptil en meter høye dvergbjørk. Falklandsøyenes nasjonalblomst er Olsynium filifolium (pale maiden). Et særtrekk er den ellers bare i Sør-Amerika forekommende mykotrofe planten arachnitis uniflora.
Demografi
I 2012 oppga om lag 59 % av befolkningen at de anså seg selv som falklendere, mens 29 % oppga at de var briter. De innfødte innbyggerne kalles seg selv Islanders. De fleste av disse er av britisk avstamming, hovedsakelig som resultat av innvandring fra Skottland og Wales. Noen av de innfødte er også av fransk, gibraltarsk, portugisisk og skandinavisk avstamming, hvorav enkelte er etterkommere av hvalfangere fra 18- og 1900-tallet. Det finnes en liten minoritet søramerikanere, hovedsakelig fra Chile (5,4 %), og i senere tid har flere hundre personer kommet fra St. Helena (9,8 %) for å bo og arbeide på Falklandsøyene.
Etter en lovendring i 1983 gikk øyboerne fra å inneha britisk oversjøisk statsborgerskap til å være fullverdige britiske statsborgere. Etter argentinsk lov er de også berettiget til argentinsk statsborgerskap.
Falklandskrigen
Allerede 3. april vedtok FN et krav om at argentinske tropper skulle trekke seg ut og stanse alle fiendtligheter, og at partene måtte møtes for å komme frem til en diplomatisk løsning. Den internasjonale reaksjonen varierte fra støtte til Argentina fra latinamerikanske land (unntatt Chile og Colombia), til protester fra Samveldet av nasjoner, Europa unntatt Spania, og etter hvert USA.
Under kampene falt 649 argentinere, 255 briter og tre øyboere.
Politikk og administrasjon
En utvikling av det interne selvstyret har pågått i lengre tid, og en ny forfatning trådte i kraft 1. januar 2009. I henhold til forfatningen av 2009 finnes en lovgivende forsamling, Legislative Assembly, bestående av åtte valgte medlemmer (fireårig valgperiode) samt to ex officio-medlemmer – Chief Executive og Financial Secretary. Valget skjer mellom uavhengige kandidater, da det ikke finnes politiske partier på Falklandsøyene. Regjeringen utgjøres av det utførende rådet, Executive Council, som ledes av guvernøren.
Næringsliv
Den største bedriften på øyene har tidligere vært Falkland Islands Company (FIC), et offentlig notert selskap på London Stock Exchange. Selskapet var ansvarlig for hovedtyngden av den økonomiske aktiviteten på øyene, men selskapets jordeiendommer ble solgt til Falkland Islands Government i 1991. Selskapet driver nå flere detaljutsalg i Stanley og er involvert i havnetjenester og rederidrift.
Marta av Betania
Marta i evangeliene
Marta og Maria er åpenbart fremhevet her som typer som representerer hver sin side ved det kristne liv. Maria står for vita contemplativa, Marta for vita activa.
Legende
I følge tradisjonen ble Marta utvist til Frankrike sammen med søsknene sine i år 48. Hun skal ha grunnlagt et kloster nær Marseille og der ført et asketisk liv. Hun reiste til Tarascon og beseiret monsteret Tarasque, en menneskeetende drage.
Kong Klodvig I sies å ha foretatt en pilegrimsreise til Tarascon for å se Martas relikvier. Hvor de senere havnet, er ikke kunnskap som er blitt bevart for ettertiden. De sies å ha blitt funnet i krypten til den gamle kirken i Tarascon først i 1187 og autentisert ved mirakler. Sainte-Marthe-kirken, som fortsatt står, ble deretter bygget på dette sted, og er blitt innviet til Marta i 1197.
Basitoxus
Basitoxus er en slekt av biller som hører til familien trebukker (Cerambycidae). Slekten omfatter bare én kjent art.
Ringeriksbanen
Ringeriksbanen er en planlagt jernbanestrekning mellom Hønefoss i Ringerike og Sandvika i Bærum og bygges som en forlengelse av Bergensbanen. Strekningen er en av InterCity-strekningene og ble omtalt i Nasjonal transportplan 2014–2023, og bekreftet i den påfølgende planen for 2018–2029: «Ringeriksbanen er en ny jernbaneforbindelse mellom dagens stasjoner i Hønefoss og Sandvika. Banestrekningen er 40 km lang, og ny trasé vil ha en tunnelandel på 2/3. Banen krysser Kroksund, og får stasjon på Sundvollen. I tillegg til stasjon for InterCity-togene på en oppgradert Hønefoss stasjon, vurderes det å bygge en ny stasjon for fjerntog til/fra Bergensbanen på Tolpinrud. Ringeriksbanen og E16 på strekningen Skaret–Hønefoss gjennomføres som et felles prosjekt mellom Jernbaneverket og Statens vegvesen, der Jernbaneverket har prosjektansvaret. Planavklaring vil skje gjennom en statlig reguleringsplan. Planprogram for reguleringsplan med konsekvensutredning forventes fastsatt høsten 2016.» Den statlige reguleringsplanen ble vedtatt av Kommunal- og moderniseringsdepartementet 27. mars 2020, og byggestart er ventet i 2024–2025, med åpning i 2034 eller 2035.
Planlegging og bygging av Bergensbanen
Da Bergensbanen skulle bygges, gikk flere forslag ut på å bygge en direkte jernbane mellom Hønefoss via Sandvika til Oslo Vestbanestasjon. Forslaget var politisk upopulært og møtte flere tekniske utfordringer, siden jernbanenettet hadde ulike sporvidder, normalspor og smalspor. Normalspor var derimot i ferd med å overta for smalspor og Stortinget vedtok 2. juni 1898 at Bergensbanen skulle bygges som normalsporet bane. Vossebanen ble derfor bygd om til normalspor i perioden 1898–1904. Drammensbanen, som gikk mellom Sandvika og Oslo, var smalsporet, slik som mesteparten av det vestlige jernbanenettet, inkludert Vestfoldbanen. Dermed måtte hundrevis av kilometer med jernbane ha blitt bygd om.
Nordbanen ble bygget som med normalspor og gikk fra andre siden av Oslo. Banen ble ansett som den nye hovedbanen nordover, og skulle kobles på Dovrebanen gjennom Gudbrandsdalen. Ved å bygge en ny bane fra Roa til Hønefoss, kunne Bergensbanen kobles til Nordbanen, med normalspor hele veien til Oslo Østbanestasjon. Dette hadde også fordelen, med at Oslo Ø allerede var hovedstasjon for langdistansetog til Trondheim, Göteborg og Stockholm, og at det derfor var lettere å reise videre fra Oslo med tog til andre deler av landet, ettersom Norge var i union med Sverige.
Da Stortinget vedtok byggingen av Bergensbanen i 1894, ble Roa–Hønefosslinjen gjort til en del av planene; men linjen ble gitt et eget navn, som indikerte at Bergensbanen ville fortsette fra Hønefoss til Oslo på en mer direkte rute. Etter at Bergensbanen sto ferdig, ble derimot andre viktige banestrekninger som Dovrebanen, Sørlandsbanen og Nordlandsbanen prioritert, i tillegg til å bygge om smalsporede banestrekninger til normalspor. Ideen for å bygge Ringeriksbanen ble tatt opp av Hønefoss handelsstands forening både i 1890 og 1906, uten at det skjedde noe.
Relansering av idéen
Jernbanediektør Steinar Killi uttalte i 2008 Ringeriksbanen kunne ferdigstilles i perioden 2010–2019, hvis den samlede finansiering av jernbaneen økte i kommende nasjonal transportplan. Det ble også forestått å utvide E16 mellom Sandvika og Hønefoss, både som et alternativ og supplement til ny jernbane. Det ville innebære en økning fra to til fire felts motorvei på de første 17 km fra Bjørum til Hvervenmoen, og var beregnet til å koste 3,5 milliarder kroner;
Sixto Jiménez
Sixto Jiménez (født 23. juni 1962) er en spansk sandvolleyballspiller.
Halsbåndparakitter
Fotogalleri
Nedenfor er kun et utvalg av artene.
Chorley (distrikt)
Det ble opprettet 1. april 1974 ved at Chorley ble slått sammen med Adlington, Withnell og Chorley landdistrikt.
Frithjof Paulsen
Frithjof Antonius Paulsen (født 20. november 1895 i Kristiania, død 28. juni 1988 i Oslo) var en norsk skøyteløper som deltok i de olympiske vinterlekene 1924 i Chamonix.
Inger Østenstad
Inger Birgit Østenstad (født 20. januar 1957) er en norsk førsteamanuensis i allmenn litteraturvitenskap ved Universitetet i Oslo og -kritiker, oversetter, journalist og forfatter.